Аргуэру нэхъыфIхэм хабжэ
Лъахэхутэ-къэхутакIуэхэу, тхылъ тедзапIэм и унафэщIхэу Котляровхэ Мариерэ Викторрэ я «Кабардино-Балкария: 100 чудес, больших и маленьких» тхылъыр Урысейм и къыдэкIыгъуэ нэхъыфIхэм ящыщу къалъытащ.
КъыдэкIыгъуэр иджырей тхылъеджэхэр зыхуей-зыхуэфIхэм тету дунейм къытехьащ. Котляровхэ Мариерэ Викторрэ илъэс зыбжанэкIэ ирагъэкIуэкIа къэхутэныгъэ, къэлъыхъуэныгъэ лэжьыгъэхэр къызэщIэзыубыдэ мы гъуэгугъэлъа-
гъуэм и мыхьэнэр къэлъытэгъуейщ. Гъуэгугъэлъагъуэр урысыбзэкIи инджылызыбзэкIи къыдагъэкIащ, навигаторкIэ къызэгъэпэщауэ. Котляровхэ зи гугъу ящI щIыпIэ телъыджэм тыншу унэсыфынущ, ар телефоным и айпадым иптхэмэ.
Лъэпкъ географием, Урысейм и щIыуэпс, тхыдэ-щэнхабзэ хъугъуэфIыгъуэхэр хъумэным, ахэр хэIущIыIу щIыным хуэгъэпса, «Хрустальный компас» зыфIаща япэ саугъэтыр зыгъэувахэм мы гъэм и накъыгъэм къыхагъэщащ тхылъыр зэрыщIэщыгъуэр икIи ар зыхуэбгъадэ хъун зэрыщымыIэр. Котляровхэ Мариерэ Викторрэ «ЩIыналъэ проект нэхъыфI» унэтIыныгъэм етIуанэ увыпIэр къыщыхуагъэфэщащ. Налшыкдэсхэм дамыгъэ лъапIэр къыщратыжащ Сочэ къалэм и «Галактика» жылагъуэ-щэнхабзэ центрым.
Къэралым и тхылъ тедзапIэхэм я лэжьакIуэхэм, полиграфистхэм, тхылъ зыщэхэм папщIэ Москва мэкъуауэгъуэм щекIуэкIа «Красная площадь» фестивалым Котляровхэ Марие- рэ Викторрэ я «100 чудес…» къыдэкIыгъуэр хагъэ- хьащ «Урысейм и щIыналъэхэм ятеухуа тхылъ нэхъыфI» унэтIыныгъэм па- шэ щыхъуахэм. Лауреат- хэм щIыхь тхылъхэр иратыжащ.
Иджыри ехъулIэныгъэщIэ. Котляровхэ Мариерэ Викторрэ иджыблагъэ Москва къикIыу къаIэрыхьащ я «Кабардино-Балкария: 100 чудес, больших и маленьких» тхылъыр щIыналъэхэм къыщыдэкIа тхылъ нэхъыфI 50-м зэрыхагъэхьам теу- хуа сертификатыр. КъыдэкIыгъуэм и мыхьэнэм къыдэкIуэу къыхагъэщащ тхылъым хъыбар куэд зэри-хуар, зэреджэгъуафIэр, нэгъуэщI фIагъ куэд зэрыб-
гъэдэлъыр.
БЖЬЫХЬЭЛI Розэ.
